ఆర్యకథానిధి

ఆచార్య కె. సర్వోత్తమరావు సరళమైన భాషలో "ప్రణుతి" శీర్షికన ఉపోద్ఘాతమును అందించారు. తిరుమల తిరుపతి దేవస్థానం కార్యనిర్వహణాధికారి జె. శ్యామలరావు ఈ గ్రంథానికి  ముందుమాట రాశారు. “ఆర్యకథానిధి” అనే గ్రంథంలో 'పితృభక్తి వలన ఫలితము, గురుభక్తి, గురువును ధిక్కరించడంవలన కలిగే నష్టం, తల్లిదండ్రుల మాటను జవదాటరాదు, ఆడితప్పరాదు, స్వామికార్యం శ్రద్ధతో చేయవలెను, స్వామిద్రోహం చేయరాదు, దొంగతనం చేయరాదు, శ్రద్ధకొలది విద్య మొదలైన శీర్షికల్లో అనేక కథలద్వారా సమాజానికి హితోపదేశం చేశారు', అని ఈ గ్రంథం ముందుమాట లో పేర్కొన్నారు.

వావిలికొలను సుబ్బారావు రచించిన 'ఆర్యకథానిధి'లో 132 కథలున్నాయి. ఈ కథలన్నీ ముఖ్యంగా శ్రీమద్రామాయణం, మహాభారతం, భాగవతాది గ్రంథాలలోనివే. ఇవేగాక పంచతంత్రం బృహత్కథలోనివి కూడా కొన్ని వున్నాయి. వీటితోబాటు జనవ్యవహారంలో వేళ్ళూనుకున్న కథలను కూడా తన రచనలో పొందుపరచారు. 132 కథలను వివిధ విభాగాలుగా పరిశీలించవచ్చు.
 మొదటిది పురుషార్థవిభాగం - భారతీయులకు పురుషార్థాలంటే ధర్మ, అర్థ, కామ, మోక్షాలు.

 ఇక రెండవది - మానవుల శారీరకదశలకు సంబంధించినవి: అంటే బాల్య, కౌమార, యౌవన, వార్ధక దశలకు అనుగుణమయిన రచనలు.

 మూడవది - ఈ కథలలోని వ్యక్తులు దేవతలు, దేవుళ్ళు, రాజులు, మంత్రులు, రాజపరివారం, మునులు, పురోహితులు.

 నాల్గవది - సామాన్యగృహస్థుల కథలు.

 ఐదవది - ప్రాణికోటిలో చేపలు, కొంగలు, జింకల స్వభావాలతో సమ్మిళితమయినవి.

అన్నిటికి మించి ఆర్యకథానిధిలో రకరకాల కౌటుంబికుల కథలున్నాయి. విభిన్న సమస్యల నేపథ్యం గలవి కొన్ని. తండ్రికొడుకుల మనస్తత్వవిభేదం, మాతాశిశువుల అనుబంధం, కారణాంతరాలవల్ల భర్త, కుమార, భార్యాగణం దారితప్పిన కథలున్నాయి. యుగాలు మారినా జగాలుమారినా కుటుంబ సమస్యలలో పెద్దతేడాలేదు. అవి ఎప్పటికీ  నిత్యనూతనంగానే ఉంటాయి.

ఈ ఎనిమిది కధా సంపుటాలను మొదట శ్రీ కోదండరామ సేవక ధర్మ సమాజం (దాసకూటి - అంగలకుదురు, తెనాలి తాలూకా)  వారు ప్రచురించారు. వీటిమీద  వచ్చు ద్రవ్యాన్ని  ఒంటిమిట్టలోని కోదండ రామాలయాన్ని పునరుద్ధరించడానికి, ఈ గ్రంథాల పునర్ముద్రణకు వినియోగించుతామని సమాజం అధ్యక్ష్య ప్రతినిధి ప్రకటించారు.  ఈ 8 గ్రంథాల   ప్రచురణ వివరాలు ఈ క్రింది పట్టికలో ఇవ్వడం జరిగింది.

+సంపుటం

సంఖ్యప్రచురణ

సంకథల సంఖ్య 134234 3294-51950సంపుటానికి 5 కథలు6195197-81951సంపుటానికి 8 కథలు

ఈ కథాసంపుటాలు 18 ముద్రణలు కావడం, చదువరుల ఆసక్తిని పెంచడం విశేషం అని ఆకెళ్ళ విభీషణశర్మ తమ నివేదన లో పేర్కొన్నారు. తిరుచానూరు శ్రీ పద్మావతి అమ్మవారి వార్షిక బ్రహ్మోత్సవాలలో భాగంగా  జరిగిన ముత్యపు పందిరి  వాహన సేవలో నాలుగు ఆధ్యాత్మిక పుస్తకాలను టీటీడీ కార్యనిర్వహణాధికారి (ఈవో) శ్రీ జె.శ్యామ‌ల‌రావు 2024 నవంబరు 30న ఆవిష్కరించారు. దానిలో ఒకటి వావిలికొలను సుబ్బారావు రచించిన 'ఆర్యకథానిధి ఒకటి.

 మూలాలు 

వర్గం:తెలుగు పుస్తకాలు

వర్గం:పిల్లల పుస్తకాలు

వర్గం:తెలుగు కథలు

వర్గం:కథా సంకలనాలు

 వికీసోర్స్ లింక్ 

ఆర్యకథానిధి (తితిదే 2024) లింకు https://w.wiki/EPor